**Cupa morții**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziua fără tine mi-a părut

mohorâtă și atât de lungă,

de simțeam un dor necunoscut,

sufletul voind să mi-l străpungă.

Îmi părea că soarta mi-a întins

cupa cu amarnica otravă

care, spre abisuri, m-a împins,

pentru-a suferințelor izbavă.

M-am simțit trecând un ultim râu,

cu monezi ce-mi apăsau pe pleoape,

într-un ritm de barcagiu molâu,

ce vâslea spre hăul dintre ape.

Ziua fără tine a trecut …

Ducă-se! – căci tu ai apărut.